התסמינים דומים למדי לתסמיני הטראומה, כאשר ההבדל המשמעותי הוא שהם אינם נחלשים או פוחתים עם הזמן ופעמים רבות אף מתעצמים בהיעדר טיפול מתאים. האדם הפוסט טראומטי יחווה את האירוע הטראומטי מחדש, שוב ושוב, בדמות סיוטים, פלשבקים או מחשבות טורדניות אודות האירוע, הוא יציג סימנים של עצבנות ודריכות ויתמקד במחשבות שליליות. אדם עם פוסט טראומה עלול להגיב בצורה קיצונית לגירויים שמזכירים את האירוע הטראומטי (למשל תגובה קיצונית לרעש של זיקוקים בקרב אנשים שחוו טראומה במסגרת צבאית) ובאופן כללי יתקשה לנהל שגרת חיים תקינה.